บาทเปิด 31.24 บาทต่อดอลล่าร์ อ่อนค่า
เงินบาทเปิดตลาด 31.24 บาทต่อดอลล่าร์ อ่อนค่าจากแรงซื้อดอลล์หลังตัวเลขเศรษฐกิจสหรัฐฯออกมาดี แนวโน้มยังแข็งค่า รอดูการประชุมเฟด
16 มี.ค. 2561

เงินบาทเปิดตลาด 31.24 บาทต่อดอลล่าร์ อ่อนค่าจากแรงซื้อดอลล์หลังตัวเลขเศรษฐกิจสหรัฐฯออกมาดี แนวโน้มยังแข็งค่า รอดูการประชุมเฟดนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.24 บาท/ดอลลาร์ จากเย็นวานนี้ที่ปิดตลาดที่ระดับ 31.15 บาท/ดอลลาร์"เงินบาทฟื้นตัวจากแรงซื้อดอลลาร์หลังตัวเลขเศรษฐกิจสหรัฐฯออกมาดี ประกอบกับที่ผ่านมาดอลลาร์ร่วงไปเยอะ..ส่วนทิศทางวันนี้มองว่าเงินบาทยังมีโอกาสแข็งค่าต่อแต่คาดว่าจะอยู่ในกรอบจำกัด โดยตลาดรอคณะกรรมการกำหนดนโยบายการเงินของธนาคารกลางสหรัฐ (FOMC) แถลงมติอัตราดอกเบี้ย" นักบริหารเงินระบุ นักบริหารเงิน ประเมินว่ากรอบการเคลื่อนไหวของค่าเงินบาทวันนี้น่าจะอยู่ระหว่าง 31.20-31.30 บาท/ดอลลาร์